Koncepcia systému finančného riadenia Kohézneho fondu, verzia 5.1
1.	V časti 2 Základné definície a pojmy sa na strane 4 upravuje nasledovná definícia:
23.	Žiadosť o platbu KP – doklad, ktorý pozostáva z formuláru žiadosti a povinných príloh, na základe ktorého sú konečnému prijímateľovi uhrádzané prostriedky Kohézneho fondu a spolufinancovania zo štátneho rozpočtu v príslušnom pomere. V prípade výdavkov nad rámec záväzku EK definovaného vo finančnom memorande, v rozhodnutí EK, resp. v prípade projektov Kohézneho fondu v sektore životného prostredia nad rámec garantovaného výmenného kurzu 38 SKK/EUR je pre platobný orgán relevantným dokumentom na zaradenie výdavkov do žiadosti o záverečnú platbu zoznam faktúr.

2.	V časti 4.4 platby z Európskej komisie sa mení text nasledovne:
V podkapitole priebežné platby z EK sa mení text na strane 14 v treťom odseku nasledovne: 
Preto každá priebežná žiadosť o platbu a výkaz výdavkov predložený Európskej komisii môže obsahovať iba výdavky, ktoré zodpovedajú:
-	žiadostiam konečných prijímateľov o platbu schváleným sprostredkovateľským orgánom pod riadiacim orgánom a platobnou jednotkou;
-	súhrnným žiadostiam o platbu schváleným platobným orgánom

V podkapitole záverečná platba z EK sa na strane 15 vkladá prvý odsek s nasledovným textom: 
Záverečná žiadosť o platbu a výkaz výdavkov predložený Európskej komisii môže obsahovať iba výdavky, ktoré zodpovedajú:
-	žiadostiam konečných prijímateľov o platbu schváleným sprostredkovateľským orgánom pod riadiacim orgánom a platobnou jednotkou;
-	súhrnným žiadostiam o platbu schváleným platobným orgánom;
-	zoznamom faktúr v prípade výdavkov nad rámec záväzku EK definovaného vo finančnom memorande, v rozhodnutí EK, resp. v prípade projektov Kohézneho fondu v sektore životného prostredia nad rámec garantovaného výmenného kurzu 38 SKK/EUR zostaveným sprostredkovateľským orgánom pod riadiacim orgánom a schváleným platobnou jednotkou.

3.	V časti 4.5.3 Platby vo vzťahu platobná jednotka - konečný prijímateľ sa na strane 14 dopĺňa posledný odsek nasledovne:
V prípade výdavkov nad rámec záväzku EK stanoveného vo finančnom memorande, rozhodnutia EK, resp. v prípade projektov Kohézneho fondu v sektore životného prostredia nad rámec garantovaného výmenného kurzu 38 SKK/EUR zúčtovaných prostredníctvom zoznamu faktúr sa postupuje v súlade s usmernením MF SR č. 01/2008-U k ukončeniu pomoci z Kohézneho fondu a ISPA/Kohézneho fondu na programové obdobie 2004 – 2006.